Zemfira begynte å interessere seg for musikk da hun var fire år gammel. Hun begynte å spille piano og skrev sin første låt som syvåring. Hennes eldre bror, Ramil, introduserte henne til rockemusikk. Rock ble hennes store lidenskap og hun hørte på musikken til bl.a. Black Sabbath, Nazareth og Queen. Hun lærte deretter å spille gitar. Etter å ha utdannet seg innen musikk, tok hun i 1996 jobb som lydtekniker i et datterselskap av radiostasjonen Europe Plus.